Babelscape/SREDFM huggingface dataset:
Ακουιτανική γλώσσα

Η Ακουιτανική γλώσσα ομιλούτο και στις δύο πλευρές των δυτικών Πυρηναίων στην αρχαία Ακουιτανία (περίπου μεταξύ των Πυρηναίων και της Γκαρόν, στην περιοχή που αργότερα αποκαλείται Γασκώνη) και στις περιοχές νότια των Πυρηναίων στις κοιλάδες της Χώρας των Βάσκων πριν από τη Ρωμαϊκή κατάκτηση. Πιθανότατα επέζησε στην Ακουιτανία μέχρι τον πρώιμο Μεσαίωνα.

Τα αρχαιολογικά, τοπωνυμικά και ιστορικά στοιχεία δείχνουν ότι ήταν μια Βασκονική γλώσσα ή μια ομάδα γλωσσών που αποτελούν πρόδρομο της Βασκικής γλώσσας. Τα σημαντικότερα τεκμήρια είναι μια σειρά από αναθηματικά και ταφικά κείμενα στα λατινικά που περιέχουν περίπου 400 προσωπικά ονόματα και 70 ονόματα θεών.
Πέτρος Κληρίδης

Ο Πέτρος Κληρίδης (γεννημένος στις 20 Φεβρουαρίου 1946) είναι πρώην γενικός εισαγγελέας της Κύπρου. Παραιτήθηκε το 2013, μετά τις εκτεταμένες επικρίσεις για τους χειρισμούς του σε υποθέσεις υψηλής σοβαρότητας.

Σπούδασε στο Παγκύπριο Γυμνάσιο και το Πανεπιστήμιο Αθηνών, από όπου αποφοίτησε το 1969 με πτυχίο νομικής.

Είναι παντρεμένος με την Δανάη Μιχαηλίδου. Απέκτησαν δύο γιους που έγιναν και αυτοί δικηγόροι.
Σόλων Νικήτας

Ο Σόλων Νικήτας (1 Οκτωβρίου 1937 – 22 Οκτωβρίου 2005) ήταν διακεκριμένος Κύπριος δικαστής και νομικός.
Diamond League 2019

Το IAAF Diamond League 2019 ήταν η 10η έκδοση της σειράς του Diamond League, που αποτελούταν από 14 μίτινγκ σε 4 ηπείρους. Τα 12 ήταν μίτινγκ πρόκρισης, ενώ τα 2 τελευταία ήταν οι τελικοί. Οι 8 (12 στα άλματα) με τη μεγαλύτερη βαθμολογία προκρίθηκαν στον τελικό. Ο νικητής του τελικού σε κάθε αγώνισμα κέρδισε και το διαμάντι.
Κόπλικ

Το Κόπλικ (, επίσης γνωστό ως Koplik i Poshtëm) είναι πόλη και πρώην δήμος στο βορειοδυτικό άκρο της Αλβανίας. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα και έδρα του δήμου Μαλέσι ε Μάντε. Ήταν η έδρα της πρώην επαρχίας Μαλέσι ε Μάντε. Ο πληθυσμός κατά την απογραφή του 2011 ήταν 3.734. Βρίσκεται βόρεια της Σκόδρας. Από τον Ιούνιο του 2016, το Κόπλικ έχει καταχωριστεί και διοικείται ως διεθνής «ελεύθερη ζώνη οικονομικού εμπορίου» από την αλβανική κυβέρνηση.
Ρίτα Ελισσαίου Κωμοδίκη

Η Ρίτα Ελισσαίου Κωμοδίκη είναι Κύπρια ιατρός και πολιτικός του Δημοκρατικό Κόμμα (ΔΗ.ΚΟ.), Είναι η δήμαρχος της βόρειας παράκτιας κατεχόμενης πόλης της Κερύνειας. Η Κωμοδίκη πήρε πτυχίο Ιατρικής στο Εθνικό και Καποδιστριακό Πανεπιστήμιο Αθηνών και εργάστηκε σε διάφορα νοσοκομεία, ενώ συντόνισε την φροντίδα των τραυματιών κατά τη διάρκεια της τουρκικής εισβολής του 1974. Εξελέγη στις τοπικές εκλογές του 2016 και ανέλαβε καθήκοντά στις 1 Ιανουαρίου 2017, μια από τις τέσσερις γυναίκες δημάρχους στην Κύπρο.
Προοδευτική Διεθνής

Η Προοδευτική Διεθνής είναι ένας διεθνής οργανισμός προοδευτικών, αριστερών ακτιβιστών και οργανώσεων. Οι κύριοι υποστηρικτές της είναι ο Μπέρνι Σάντερς και ο Γιάνης Βαρουφάκης και συνιδρύθηκε από το The Sanders Institute και το DiEM25. Ο Βαρουφάκης, συνιδρυτής του DiEM25, δήλωσε σε μια έκθεσή του ότι η Προοδευτική Διεθνής δημιουργείται «για να κινητοποιήσει τους ανθρώπους σε όλο τον κόσμο ώστε να αλλάξουν την παγκόσμια τάξη και τα θεσμικά όργανα που την διαμορφώνουν». Η Προοδευτική Διεθνής ξεκίνησε στις 30 Νοεμβρίου 2018 σε μια εκδήλωση του Ινστιτούτου Sanders, στην οποία συμμετείχαν πολλοί προοδευτικοί πολιτικοί, οικονομολόγοι και ακτιβιστές, μεταξύ των οποίων η Ναόμι Κλάιν, ο Κορνέλ Ουέστ, ο Φερνάντο Χαντάντ, ο Τζέφρεϊ Σακς, η Νίκι Άστον και η Άδα Κολάου.
Tomicus piniperda

Το Tomicus piniperda είναι φλοιοφάγο σκαθάρι που ζει στην Ευρώπη, τη βορειοδυτική Αφρική και τη νότια Ασία. 

Εντοπίζεται κυρίως στη Δασική πεύκη (Pinus sylvestris) αλλά και στη Μαύρη πεύκη (P. nigra), τη Θαλάσσια Πεύκη (P. pinaster), τη Πεύκη Στρόβος (P. Strobus), και άλλα είδη πεύκου σε μικρότερη έκταση, και πιο σπάνια σε Ερυθρελάτη Picea και σε Λάρικα.
Τόμας Λίνακρ

Ο Τόμας Λίνακρ (Thomas Linacre ή Lynaker) (περίπου 1460, Ντερμπισάιρ - 20 Οκτωβρίου 1524) ήταν ένας Άγγλος λόγιος, ουμανιστής και γιατρός της εποχής της Αναγέννησης. Το όνομά του δόθηκε στο Linacre College στην Οξφόρδη και στο Linacre House, ένα πανδοχείο αρρένων στο The King's School της πόλης Καντέρμπερι (Canterbury). 

Ήταν ένας από τους πρώτους Άγγλους που έμαθαν και μελέτησαν ελληνικά στη Φλωρεντία της Ιταλίας κατά την Αναγέννηση, κι έφερε στην πατρίδα του και το πανεπιστήμιο του τις νέες ιδέες που μετέδωσε. Καθηγητές του ήταν μερικοί από τους σπουδαιότερους μελετητές της εποχής όπως ο Αθηναίος Δημήτριος Χαλκοκονδύλης. Μετέφρασε στα λατινικά ιδίως έργα του Γαληνού και του Αριστοτέλη, αλλά κι ένα του Πρόκλου περί αστρονομίας, σε πιστή αλλά όχι δουλική μετάφραση υψηλής ποιότητας. Μεταξύ των μαθητών του ήταν κι ο περίφημος Έρασμος - που μόνο τ' όνομά του θα αρκούσε για να περάσει στην ιστορία σαν καθηγητής ελληνικών - αλλά και άλλοι από τους τομείς των γραμμάτων και της πολιτικής, όπως ο Sir Τόμας Μορ, ο Πρίγκιπας Άρθουρ και η Βασίλισσα Μαρία Α' της Αγγλίας . Έχαιρε εκτίμησης από έναν ευρύτερο κύκλο λογίων από πολλά τα μέρη της Ευρώπης με τους οποίους αλληλογραφούσε τακτικά.
Μπόραϊνα

Η Μπόραϊνα (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Γκρούντε, εντός του Καντονιού της Δυτικής Ερζεγοβίνης και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Μπλαζέβιτσι

Το Μπλαζέβιτσι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Γκρούντε, εντός του Καντονιού της Δυτικής Ερζεγοβίνης και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Άννινος Μαρκουλλίδης

Ο Άννινος Μαρκουλλίδης (γεννηθείς στις 8 Φεβρουαρίου 1971 στη Λεμεσό) είναι Κύπριος παλαίμαχος σπρίντερ, ο οποίος εξειδικεύεται σε αγώνες 100 και 200 μέτρων. Ήταν σημαιοφόρος της Κύπρου στην τελετή έναρξης των Θερινών Ολυμπιακών Αγώνων 1996 στην Ατλάντα.

Ο Μαρκουλλίδης αγωνίστηκε σε Ολυμπιακούς Αγώνες από το 1992 έως το 2004, εκπροσωπώντας το νησί στους Ολυμπιακούς της Βαρκελώνης, της Ατλάντας, του Σίδνεϊ και της Αθήνας. Το καλύτερο επίτευγμα του ήταν η 15η θέση στα 100 μέτρα στους Ολυμπιακούς της Ατλάντα.

Στην Πανεπιστημιάδα του 1997 στην Κατάνια της Ιταλίας κέρδισε χάλκινο μετάλλιο στα 200 μέτρα, ενώ στους Μεσογειακούς Αγώνες του ίδιου έτους κέρδισε αργυρό μετάλλιο στα 100 μέτρα.

Στο Ευρωπαϊκό Πρωτάθλημα Κλειστού Χώρου 1998 στην Βαλένθια της Ισπανίας κέρδισε αργυρό μετάλλιο στα 200 μέτρα. Στους Μεσογειακούς Αγώνες του 2001 στην Τύνιδα κέρδισε αργυρό μετάλλιο στα 100 μέτρα και χρυσό στα 200 μέτρα.
Ντόνι Μάμιτσι

Το Ντόνι Μάμιτσι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Γκρούντε, εντός του Καντονιού της Δυτικής Ερζεγοβίνης και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Αντιγόνη Παπαδοπούλου

Η Αντιγόνη Παπαδοπούλου είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με το ΔΗΚΟ την περίοδο 2001-2009, ευρωβουλευτής στο Ευρωπαϊκό Κοινοβούλιο την περίοδο 2009-2014 και Δήμαρχος Μόρφου.
Ντρινόβατσκο Μπρντο

Το Ντρινόβατσκο Μπρντο (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Γκρούντε, εντός του Καντονιού της Δυτικής Ερζεγοβίνης και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.

Προ του 1991, το χωριό αποτελούσε τμήμα του οικισμού του Ντρίνοβτσι, ενώ, από το 1991, καταγράφεται ως ξεχωριστή διοικητική οντότητα.
Ροκφόρ-συρ-Σουλζόν

Το Ροκφόρ-συρ-Σουλζόν (γαλλικά: "Roquefort-sur-Soulzon", οξιτανικά: "Ròcafòrt") είναι κοινότητα και χωριό του νομού Αβερόν, στην Οξιτανία της νότιας Γαλλίας. Ο πληθυσμός της το 2016 ήταν 588 κάτοικοι.

Το έδαφος της κοινότητας, με έκταση 17,03 τετραγωνικά χιλιόμετρα, απλώνεται στο ασβεστολιθικό οροπέδιο Λαρζάκ, σε υψόμετρο από 424 έως 828 μέτρα. Το Ροκφόρ-συρ-Σουλζόν έχει μεγάλη παράδοση στα προϊόντα των προβατίνων του, όπως το γάλα, τα μάλλινα υφάσματα, το κρέας, ακόμα και τις σκαλισμένες οπλές τους. Μεγάλο μέρος της οικονομικής δραστηριότητας του χωριού επικεντρώνεται στην παραγωγή και τη διάθεση του γνωστού ομώνυμου μουχλιασμένου τυριού «ροκφόρ». Η ονομασία αυτή συνιστά Προστατευόμενη ονομασία προέλευσης ("Appelation d’Origine"). Σύμφωνα με αρχαιολόγους, η διαδικασία παραγωγής του τυριού μέσα στα σπήλαια της περιοχής χρονολογείται από το 900 μ.Χ.. Με διάταγμά του στις 4 Ιουνίου 1411, ο βασιλιάς Κάρολος ΣΤ΄ της Γαλλίας παρεχώρησε το μονοπώλιο της ωριμάνσεως του συγκεκριμένου τυριού στους κατοίκους του Ροκφόρ-συρ-Σουλζόν. 

Σήμερα ένα «κέντρο επισκεπτών» δείχνει με εποπτικά μέσα τη διαδικασία παραγωγής του τυριού ροκφόρ και προσφέρει στους επισκέπτες την ευκαιρία να το γευθούν και να το αγοράσουν. Οι περιηγητές μπορούν επίσης να επισκεφθούν τα σπήλαια Καμπαλού (Cambalou), που έχουν μήκος περί τα 2 χιλιόμετρα και πλάτος τριακόσια μέτρα, και στα οποία ωριμάζουν και μουχλιάζουν τα τυριά.
Φριτς Πρεγκλ

Ο Φριτς Πρεγκλ ("Fritz Pregl", στη σλοβενική και "Friderik Pregl", 3 Σεπτεμβρίου 1869 – 13 Δεκεμβρίου 1930) ήταν Σλοβενο-αυστριακός χημικός και ιατρός. Κέρδισε το Βραβείο Νόμπελ Χημείας του 1923 για τις σημαντικές συνεισφορές του στην ποσοτική ανάλυση μικρών δειγμάτων οργανικών χημικών ουσιών («μικροανάλυση»). Μία από αυτές τις συνεισφορές ήταν η βελτίωση της μεθόδου της σειριακής καύσεως για τη στοιχειακή ανάλυση ενός δείγματος.
Οι τρεις Καμπαλέρος

Οι τρεις Καμπαλέρος (πρωτότυπος τίτλος: The Three Caballeros) είναι αμερικανική ταινία ανθολογίας μιούζικαλ κινουμένων σχεδίων σε συνδυασμό με σκηνές live-action, παραγωγής 1944. Η παραγωγή έγινε από τον Γουώλτ Ντίσνεϋ και η διανομή από την RKO Pictures. Η ταινία έκανε πρεμιέρα στην Πόλη του Μεξικού στις 21 Δεκεμβρίου 1944, ενώ κυκλοφόρησε στις Ηνωμένες Πολιτείες στις 3 Φεβρουαρίου 1945. Αποτελεί την έβδομη ταινία κινουμένων σχεδίων μεγάλου μήκους της Disney και περιγράφει μια περιπέτεια στη Λατινική Αμερική, συνδυάζοντας live-action και παραδοσιακή εικονογράφηση. Αυτή είναι η δεύτερη ταινία - μετά την "Σαλούντος Αμίγκος" (1942) - από ένα πακέτο έξι ταινιών που κυκλοφόρησαν από την Walt Disney Productions τη δεκαετία του 1940. Ήταν επίσης η πρώτη ταινία μεγάλου μήκους που ενσωμάτωσε παραδοσιακή εικονογράφηση με ζωντανούς ηθοποιούς.

Η πλοκή της ταινίας εξελίσσεται ως μια σειρά αυτοτελών τμημάτων, τα οποία συνδέονται μεταξύ τους με τον μηχανισμό ανοίγματος δώρων γενεθλίων από τον Ντόναλντ Ντακ, τα οποία του έστειλαν οι φίλοι του από τη Λατινική Αμερική. Αρκετοί αστέρες εκείνης της περιόδου της Λατινικής Αμερικής εμφανίζονται στην ταινία, συμπεριλαμβανομένων των τραγουδιστριών Ορόρα Μιράντα (αδελφή της Κάρμεν Μιράντα) και Ντόρα Λουζ, καθώς και της τραγουδίστριας και χορεύτριας Κάρμεν Μολίνα.

Η παραγωγή της ταινίας έγινε ως μέρος του μηνύματος καλής θέλησης των στούντιο για τη Νότια Αμερική. Στην ταινία πρωταγωνιστεί ο Ντόναλντ Ντακ, ο οποίος στη διάρκεια της ταινίας συντροφεύεται από τον Χοσέ Καριόκα, τον παπαγάλο από το "Σαλούντος Αμίγκος" που καπνίζει πούρο και ο οποίος εκπροσωπεύει τη Βραζιλία, και αργότερα γίνονται φίλοι με τον Παντσίτο Πίστολες, έναν κόκορα που οπλοφορεί και ο οποίος εκπροσωπεύει το Μεξικό.
The Devil In I

Το "The Devil In I" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον πέμπτο τους δίσκο ".5: The Gray Chapter", ο οποίος κυκλοφόρησε το 2014. Το εν λόγω κομμάτι κυκλοφόρησε και ως single, το δεύτερο από αυτόν τον δίσκο, με το πρώτο να είναι το The Negative One, το οποίο κυκλοφόρησε μονάχα σε ψηφιακή μορφή, σε αντίθεση με το "The Devil In I". To single σημείωσε κάποια επιτυχία, φτάνοντας για παράδειγμα στο νούμερο 2 των αμερικανικών "Mainstream Rock" και στο νούμερο 12 των "Hot Rock Songs" του "Billboard".
Πουτεσέβιτσα

Η Πουτεσέβιτσα (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Γκρούντε, εντός του Καντονιού της Δυτικής Ερζεγοβίνης και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Σύνταγμα της Κρητικής Πολιτείας

δεξιά|μικρογραφία|250x250εσ|Τα μέλη της συντακτικής επιτροπής
Το Σύνταγμα της Κρητικής Πολιτείας τέθηκε σε ισχύ στις 8 Φεβρουαρίου 1907 και παρέμεινε σε ισχύ μέχρι το 1908, όταν οι Κρητικοί ανακοίνωσαν μονομερώς την ένωση τους με την Ελλάδα κατά τη διάρκεια της Βοσνιακής Κρίσης. Αν και αυτή η πράξη δεν αναγνωρίστηκε διεθνώς, η Κρητική Πολιτεία κυβερνούνταν από την μονομερή ένωση και έπειτα σύμφωνα με τους νόμους του Βασιλείου της Ελλάδος, μέχρι την επίσημη ένωση με την Ελλάδα το Δεκέμβριο του 1913, μετά τους Βαλκανικούς Πολέμους.
Τιχάλινα

Η Τιχάλινα (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Γκρούντε, εντός του Καντονιού της Δυτικής Ερζεγοβίνης και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Μπάνιντολ

Το Μπάνιντολ (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Αρίσταρχος Γκρέκας

Ο Αρχιμανδρίτης Αρίσταρχος Γκρέκας είναι Κληρικός της Ιεράς Αρχιεπισκοπής Αθηνών.

Είναι επίσης Διδάκτωρ Θεολογίας και Επίκουρος καθηγητής στο τμήμα Θεολογίας της Θεολογικής σχολής του Εθνικού Καποδιστριακού Πανεπιστημίου Αθηνών.
Μπιλμπάο Μπασκέτ

Η Κλαμπ Μπασκέτ Μπιλμπάο Μπέρι ("Club Basket Bilbao Berri SAD"), κοινώς γνωστή ως Μπιλμπάο Μπασκέτ και ως "RETAbet Basket Bilbao" για λόγους χορηγίας, είναι ένας επαγγελματικός σύλλογος καλαθοσφαίρισης με έδρα το Μπιλμπάο της Ισπανίας. Οι εντός έδρας αγώνες της διεξάγονται στη Μπιλμπάο Αρένα.
Ιωσήφ Μαρινάκης

Ο Ιωσήφ Μαρινάκης (Κρήτη, 18 Οκτωβρίου 1969) είναι Έλληνας ηθοποιός.
Ντόνια Ντρέζνιτσα

Η Ντόνια Ντρέζνιτσα (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Πούκα

Η Πούκα () είναι πόλη και δήμος στη βόρεια Αλβανία. Ο δήμος σχηματίστηκε με τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Γκιέγκιαν, Κελέζ, Κερέτ, Πούκα και Ράπα, που έγιναν δημοτικές ενότητες. Η έδρα του δήμου είναι η πόλη Πούκα. Ο συνολικός πληθυσμός είναι 11.069 (απογραφή 2011), και η συνολική έκταση 505,53 χλμ2. Ο πληθυσμός του πρώην δήμου κατά την απογραφή του 2011 ήταν 3.607 κάτοικοι. Ο τοπικός ποδοσφαιρικός σύλλογος ονομάζεται ΚΣ Τερμπούνι Πούκα. 

Με υψόμετρο 838 μέτρων πάνω από την επιφάνεια της θάλασσας, η πόλη είναι μία από τις υψηλότερες στην Αλβανία και γνωστό χιονοδρομικό θέρετρο. Απέχει 150 χλμ. τα Τίρανα.
Ντόνι Γιασένιανι

Το Ντόνι Γιασένιανι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
The Negative One

Το "The Negative One" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον πέμπτο δίσκο τους, ".5: The Gray Chapter", του 2014. Πρόκειται για το πρώτο τραγούδι τους συγκροτήματος, που κυκλοφόρησε μετά τον θάνατο του Πολ Γκρέι, καθώς επίσης και την αποχώρηση του Joey Jordison. Το κομμάτι ήταν επίσης το πρώτο single του δίσκου, κυκλοφορώντας μόνο σε ψηφιακή μορφή. Την ίδια χρονιά κυκλοφόρησε και video clip, για την προώθηση του. 

Το single πέτυχε εισπρακτικά, καθώς έφτασε στο νούμερο 1 των βρετανικών "Rock and Metal", ενώ στα αμερικανικά charts του "Billboard", έφτασε στο νούμερο 21 του "Rock Songs" και στο νούμερο 33 του "Mainstream Rock". Τo 2015, έλαβε και μία υποψηφιότητα στα βραβεία Grammy, στην κατηγορία "Best Metal Performance".
Ντρατσέβιτσε

Το Ντρατσέβιτσε (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Γκόραντσι

Το Γκόραντσι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Νίκος Χύτας

Ο Νίκος Χύτας (1955-2018) ήταν Έλληνας ηθοποιός του θεάτρου, του κινηματογράφου και της τηλεόρασης.
General Electric

Η General Electric Company είναι Αμερικανικός πολυεθνικός όμιλος που ιδρύθηκε στη Νέα Υόρκη και εδρεύει στη Βοστώνη. Σήμερα η εταιρεία εστιάζει στην αεροναυπηγική, την υγειονομική περίθαλψη, την ενέργεια, την ανανεώσιμη ενέργεια, την ψηφιακή βιομηχανία, την παραγωγή πρόσθετων υλών και στον φωτισμό.

200px|μικρογραφία|Το λογότυπο της εταιρείας

Το 2018, η GE κατετάγη στον κατάλογο Fortune 500 ως η 18η μεγαλύτερη εταιρεία στις ΗΠΑ με ακαθάριστα έσοδα. Το 2011 κατετάγη στον κατάλογο Fortune 20 ως η 14η πιο κερδοφόρα εταιρεία, αλλά από τότε έχασε περίπου το 75% του μεριδίου της αγοράς.

Το 1889, η εταιρεία Drexel, Morgan & Co., μια εταιρεία που ιδρύθηκε από τους JP Morgan και Anthony J. Drexel, χρηματοδότησε την έρευνα του Τόμας Έντισον και συνέβαλε στη συγχώνευση των εταιρειών αυτών υπό την ίδρυση της Edison General Electric Company, η οποία ιδρύθηκε στη Νέα Υόρκη στις 24 Απριλίου, 1889. Η νέα εταιρεία εξαγόρασε επίσης την εταιρεία Sprague Electric Railway & Motor Company το ίδιο έτος.

Το 1880, ο Gerald Waldo Hart σχημάτισε την Αμερικανική Ηλεκτρική Εταιρεία της Νέας Βρετανίας, Connecticut, η οποία συγχωνεύθηκε μερικά χρόνια αργότερα με την Thomson-Houston Electric Company, με επικεφαλής τον Charles Coffin. Το 1887, ο Hart έφυγε για να γίνει επιθεωρητής της εταιρείας Edison Electric Company του Κάνσας Σίτι, Μιζούρι. Η General Electric ιδρύθηκε με τη συγχώνευση της εταιρείας Edison General Electric της Schenectady της Νέας Υόρκης και της Thomson-Houston Electric Company της Λιν, Μασαχουσέτη, με τη στήριξη της εταιρείας Drexel, Morgan & Co. Και οι δύο εγκαταστάσεις συνεχίζουν να λειτουργούν.
Α.Ο. Κύμης

Ο Α.Ο. Κύμης είναι ελληνικός ποδοσφαιρικός σύλλογος με έδρα την Κύμη στην Εύβοια.

Ο σύλλογος ιδρύθηκε το 1957. Τη σεζόν 2014-15 συμμετείχε για 2η σεζόν στη Γ΄ Εθνική. Πλέον, συμμετέχει στις τοπικές κατηγορίες.




Κατηγορία:Αθλητικοί σύλλογοι Στερεάς Ελλάδας
Κατηγορία:Αθλητικοί σύλλογοι Εύβοιας
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1957
Αλεξαμενός ο Τήιος

Ο Αλεξαμενός ο Τήιος ήταν, σύμφωνα με τον Αριστοτέλη στο διάλογο του "Περί Ποιητικής", ο πρώτος που έγραψε Σωκρατικούς διαλόγους πριν από την εποχή του Πλάτωνα. Ένας Αριστοτελικός πάπυρος από τον Οξύρρυγχο, ισχυρίζεται ότι αυτό είναι απλώς ένα κακόηθες κουτσομπολιό από τον Αριστοτέλη.
Αλεχάντρο Ίσις

Ο Αλεχάντρο Ίσις Ανάγια ("Alejandro Hisis Anaya," 16 Φεβρουαρίου 1962) είναι Χιλιανός παλαίμαχος ποδοσφαιρικός, ο οποίος αγωνιζόταν ως αμυντικός και νυν βοηθός προπονητής στον ΟΦΗ.
Πανελλήνιο Πρωτάθλημα Ελληνορωμαϊκής Πάλης 1924

Το Πανελλήνιο Πρωτάθλημα Ελληνορωμαϊκής Πάλης 1924 ήταν διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη υπό την εποπτεία του ΣΕΓΑΣ. Η διοργάνωση πραγματοποιήθηκε στο Παναθηναϊκό Στάδιο, στην Αθήνα στις 28 και 29 Απριλίου και στις 2 Μαΐου του 1924.

Το Πανελλήνιο Πρωτάθλημα Ελληνορωμαϊκής Πάλης ήταν μέρος των Πανελληνίων Αθλητικών Αγώνων του ΣΕΓΑΣ, στους οποίους περιλαμβάνονταν επίσης τα πανελλήνια πρωταθλήματα στίβου, μπάσκετ, άρσης βαρών, βόλεϊ και σκοποβολής. 

Βαθμολογία δεν υπήρχε και πρωταθλητής σύλλογος αναδείχθηκε με βάση τα μετάλλια ο Πανελλήνιος Γ.Σ..
Αλέξανδρος Ρίζος Ραγκαβής

Ο Αλέξανδρος Ρίζος Ραγκαβής (27 Δεκεμβρίου 1809 - 16 Ιανουαρίου 1892) ήταν φαναριώτης λόγιος, ρομαντικός ποιητής της Α' Αθηναϊκής Σχολής, πεζογράφος, καθηγητής Αρχαιολογίας στο Πανεπιστήμιο Αθηνών, πολιτικός και διπλωμάτης.
Αμεντέο Αμαντέι

Ο Αμεντέο Αμαντέι ("Amedeo Amadei," 26 Ιουλίου 1921 - 24 Νοεμβρίου 2013) ήταν Ιταλός επαγγελματίας ποδοσφαιριστής και προπονητής ποδοσφαίρου, ο οποίος αγωνιζόταν ως επιθετικός. Μετά το θάνατό του το 2013, ήταν ένα από τα έντεκα μέλη που εισήχθησαν στο Hall of Fame της Ρόμα. Ένας δυναμικός επιθετικός, θεωρείται ως ένας από τους καλύτερους Ιταλούς επιθετικούς όλων των εποχών, ήταν γνωστός για το παραγωγικό του σκοράρισμα, την ακροβατική ικανότητα στον αέρα και το ακριβές βολέ. Λόγω της σπουδαιότητας του για τη Ρόμα καθ 'όλη τη διάρκεια της σταδιοδρομίας του, ήταν γνωστός με αγάπη από τους οπαδούς ως ο «όγδοος Βασιλιάς της Ρώμης».
Αναστάσης Κολοβός

Ο Αναστάσης Κολοβός (Χαλκίδα, 1974) είναι Έλληνας ηθοποιός.

Γεννήθηκε στην Χαλκίδα το 1974 όπου και μεγάλωσε. Από το 1993 μέχρι το 1997 έκανε σπουδές θεάτρου στο "Θεατρικό Εργαστήρι Χ.Α.Ν.Θ. Νέες Μορφές" ενώ παράλληλα σπούδαζε στο Φυσική του ΑΠΘ, χωρίς να αποφοιτήσει. Το 1997 έκανε κι άλλες σπουδές πάνω στην υποκριτική στην Ανώτερη Δραματική Σχολή "Ίασμος" Βασίλης Διαμαντόπουλος από όπου αποφοίτησε το 2000.
Ανδρέας Βασιλόγιαννης

Ο Ανδρέας Βασιλόγιαννης (Κάτω Αχαΐα, 21 Φεβρουαρίου 1991) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος μέσος για τον ΑΟ Χανίων.
Αρένα Στσέτσιν

Η Αρένα Στσέτσιν (πολωνικά:Arena Szczecin, 2014-2017 "Azoty Arena", από το 2018 "Netto Arena") είναι μία εσωτερική αρένα στο Στσέτσιν της Πολωνίας. Άνοιξε την 1η Αυγούστου 2014 και έχει χωρητικότητα 7.403 ατόμων. 

Η Αρένα Στσέτσιν φιλοξενεί μία ποικιλία αθλημάτων, όπως καλαθοσφαίριση, πετοσφαίριση, χειροσφαίριση, ποδόσφαιρο σάλας, αντισφαίριση, αντιπτέριση, πολεμικές τέχνες, ξιφασκία, ενόργανη γυμναστική, κ.α..
Προσήλωση

μικρογραφία|Δύο τύποι προσηλώσεων που περιλαμβάνουν μικρομεταπηδήσεις και οφθαλμικές διολισθήσεις
Προσήλωση (fixation) ή οφθαλμική προσήλωση (visual fixation) είναι μία από τις βασικές οφθαλμικές κινήσεις και συνηστά την διατήρηση της κατεύθυνσης της όρασης σε μία σταθερή τοποθεσία. Τα ζώα των οποίων η όραση παρουσίαζει προσηλώσεις είναι αυτά των οποίων οι οφθαλμοί και πιο συγκεκριμένα ο αμφιβληστροειδής χιτώνας έχουν ωχρή κηλίδα. Η ωχρή κηλίδα προσεγγιστικά βρίσκεται στο κέντρο του αμφιβληστροειδούς χιτώνα και είναι η περιοχή της όρασης με την υψηλότερη ευκρίνεια. Τα είδη στα οποία έχουν παρατηρηθεί προσηλώσεις μέχρι στιγμής περιλαμβάνουν τους ανθρώπους, τα πρωτεύοντα θηλαστικά, τις γάτες, τα κουνέλια, τις χελώνες, τις σαλαμάνδρες, και τις κουκουβάγιες. Οι οφθαλμικές κινήσεις συνήθως εναλλάσσονται μεταξύ μεταπηδήσεων και προσηλώσεων, καθώς και λείων παρακολουθήσεων, με τις τελευταίες να ελέγχονται από διαφορετικούς νευρολογικούς μηχανισμού που εικάζεται πως αναπτύχθηκαν με σκοπό το κυνήγι. Προσήλωση είναι η διαδικασία η οποία διατηρεί τα μάτια σχεδόν ακίνητα ώστε να λάβει χώρα η λήψη οπτικών πληροφοριών από το περιβάλλον. Στην περίπτωση που τα μάτια διατηρηθούν εντελώς ακίνητα χωρίς καμία μικροκίνηση, κάτι που έχει δοκιμαστεί σε εργαστηριακά πειράματα, παρατηρείται η σταδιακή απώλεια της όρασης που ονομάζεται αμφιβληστροειδής σταθεροποίηση. Το νευρικό μας σύστημα αποφεύγει αυτό το φαινόμενο με τη συνεχή διέγερση των νευρώνων του πρωτοταγή οπτικού φλοιού του εγκεφάλου κατά τη διάρκεια των προσηλώσεων μέσω οφθαλμικών μικροκινήσεων. Οι μικροκινήσεις μπορούν να χωριστούν σε τρεις κατηγορίες: μικρομεταπηδήσεις, οφθαλμικές διολισθήσεις, και οφθαλμικό μικροτρέμουλο. Αν και η ύπαρξη αυτών των μικροκινήσεων είναι γνωστή από τη δεκαετία του 1950, η λειτουργία τους άρχισε να γίνεται πιο κατανοητή τα τελευταία χρόνια.
Μιχάλης Ατταλίδης

Ο Μιχάλης Ατταλίδης είναι διακεκριμένος Κύπριος ακαδημαϊκός, πρώην δημόσιος υπάλληλος και διπλωμάτης στην Κύπρο. Είναι ο πρύτανης του Πανεπιστημίου Λευκωσίας στη Λευκωσία.

Μετά την αποφοίτησή του από τη Σχολή Οικονομικών του Λονδίνου με πτυχίο στα οικονομικά, έχει λάβει μεταπτυχιακό και, το 1966, Διδακτορικό στην Κοινωνιολογία από το Πανεπιστήμιο Πρίνστον.

Έχει εκπροσωπήσει την Κυπριακή Δημοκρατία ως Πρέσβης σε διάφορες πρωτεύουσες, μεταξύ των οποίων το Παρίσι, το Λονδίνο και την Ευρωπαϊκή Ένωση (στις Βρυξέλλες), πριν διοριστεί Μόνιμος Γραμματέας του Υπουργείου Εξωτερικών. Επίσης, εκπροσώπησε την Κυπριακή Κυβέρνηση στην Ευρωπαϊκή Σύμβαση για το Μέλλον της Ευρώπης.

Μετά την αποχώρησή του από τη δημόσια υπηρεσία, έχει διατελέσει Κοσμήτορας της Σχολής Ανθρωπιστικών σπουδών, Κοινωνικών Επιστημών και Δικαίου στο Διακολέγιο, Λέκτορας Κοινωνιολογίας στο Πανεπιστήμιο του Λέστερ και επισκέπτης καθηγητής στο Ελεύθερο Πανεπιστήμιο του Βερολίνου.

Σήμερα είναι ο Πρύτανης του Πανεπιστημίου Λευκωσίας, παλαιότερα γνωστό ως Διακολλέγιο. Υπηρετεί στο Συμβούλιο και τη Σύγκλητο του Πανεπιστημίου.

Έχει δημοσιεύσει πολλά βιβλία, όπως τα "Κύπρος: Εθνικισμός και Διεθνή Πολιτική" και "Κοινωνική Αλλαγή και Αστικοποίηση στην Κύπρο". Έχει δημοσιεύσει μια σειρά από άρθρα σχετικά με την κοινωνία και την πολιτική στην Κύπρο και την Ελλάδα.
Ουμρανίγεσπορ

Η Ουμρανίγεσπορ (τουρκικά: "Ümraniyespor") είναι τουρκικός επαγγελματικός ποδοσφαιρικός σύλλογος, με έδρα την Κωνσταντινούπολη, στην περιοχή Ουμράνιγιε. 

Ο σύλλογος ιδρύθηκε το 1938 και τα χρώματά της είναι το κόκκινο και το λευκό. 

Την περίοδο 2018-19, συμμετείχε στην πρώτη κατηγορία Τουρκίας, όπου τερμάτισε στην 8 θέση.
Item 47

Το Item 47 (ελεύθερη μετάφραση: "Αντικείμενο 47") είναι αμερικανική ταινία μικρού μήκους παραγωγής 2012, η οποία κυκλοφόρησε απευθείας σε βίντεο και επικεντρώνεται στον οργανισμό Α.Σ.Π.Ι.Δ.Α. των Marvel Comics. Η παραγωγή έγινε από τα Marvel Studios και η διανομή από την Walt Disney Studios Home Entertainment στη home media κυκλοφορία της ταινίας "Οι Εκδικητές" (2012). Αποτελεί spin-off των "Εκδικητών" και μέρος του κινηματογραφικού σύμπαντος της Marvel, με τα γεγονότα της να διαδραματίζονται μετά τη μάχη στη Νέα Υόρκη. Είναι η τρίτη ταινία στη σειρά ταινιών μικρού μήκους της Marvel ("Marvel's One-Shots"). Τη σκηνοθεσία έκανε ο Λούις Ντ'Εσπόζιτο, ενώ το σενάριο έγραψε ο Έρικ Πίρσον. Στο "Item 47" πρωταγωνιστούν οι Λίζι Κάπλαν, Τζέσι Μπράντφορντ, Μαξιμιλιάνο Χερνάντεζ και Τίτους Γουέλιβερ, με τον Χερνάντεζ να επαναλαμβάνει τον ρόλο του ως Τζάσπερ Σίτγουελ από τη σειρά ταινιών μεγάλου μήκους. Στην ταινία, δύο πολίτες βρίσκουν ένα όπλο των Τσιτάουρι και το χρησιμοποιούν στη διάπραξη εγκλημάτων.

Η ταινία μικρού μήκους βοήθησε το ABC στο να παραγγείλει μια spin-off τηλεοπτική σειρά, το "Agents of S.H.I.E.L.D.", η οποία ξεκίνησε να προβάλλεται τον Σεπτέμβριο του 2012.
Βίλκι Μόρσκιε Στσέτσιν

Ένας εντός έδρας αγώνας της Βίλκι Μόρσκιε στην [[Αρένα Στσέτσιν]].
Η Κινγκ Βίλκι Μόρσκιε Στσέτσιν (πολωνικά: "King Wilki Morskie Szczecin") είναι πολωνικός επαγγελματικός σύλλογος καλαθοσφαίρισης, με έδρα το Στσέτσιν στη δυτική Πομεράνια της Πολωνίας. Ο σύλλογος αγωνίζεται στο πρωτάθλημα Πολωνίας (PLK), την κορυφαία κατηγορία στην Πολωνία. Ο σύλλογος ιδρύθηκε το 2004 και έκανε το ντεμπούτο του στην κορυφαία κατηγορία το 2014.
Γενναία καρδιά

Γενναία καρδιά (Ισπανικά: "Corazón valiente") είναι μια ισπανικής γλώσσας τηλενουβέλα που παράγεται από τις Ηνωμένες Πολιτείες με βάση το τηλεοπτικό δίκτυο Telemundo Studios, του Μαϊάμι και του Μεξικού Argos Comunicación, παραγωγής του 2012. 

Πρωταγωνιστούν Αδριάνα Φονσέκα, Χιμένα Ντούκε, Χοσέ Λουίς Ρεσέντις και Φαμπιάν Ρίος.
Μεμαλιάι

Το Μεμαλιάι () είναι πόλη και δήμος στον νομό του Αργυροκάστρου στη νότια Αλβανία. Ο δήμος συστάθηκε με τη μεταρρύθμιση της τοπικής αυτοδιοίκησης το 2015 μετά από συγχώνευση των πρώην δήμων Κεσαράτ, Κράχες, Λουφτίνια, Μεμαλιάι, Μεμαλιάι Φσατ και Μπουζ, που έγιναν δημοτικές ενότητες. Η έδρα του δήμου είναι η πόλη Μεμαλιάι. Ο συνολικός πληθυσμός είναι 10.657 κάτοικοι (απογραφή 2011) και η συνολική έκταση 372,07 χλμ2. Ο πληθυσμός του πρώην δήμου κατά την απογραφή του 2011 ήταν 2.647 κάτοικοι. 

Μια μικρή βιομηχανική πόλη ιδρύθηκε στο σημείο το 1946 για να στηρίξει τη μεταλλευτική δραστηριότητα της περιοχής. Το 1990 η παραγωγή άνθρακα ήταν περίπου 500.000 τόνοι ετησίως. Μετά την πτώση του κομμουνισμού και την εισαγωγή της οικονομίας της ελεύθερης αγοράς, το ορυχείο έκλεισε καθώς η πόλη έπεσε σε οικονομική στασιμότητα.
Γεβγκένι Σικάβκα

Ο Γεβγκένι Σικάβκα (αγγλικά:"Yevgeniy Shikavka," λευκορωσικά:Яўген Шыкаўка, , 15 Οκτωβρίου 1992) είναι Λευκορώσος επαγγελματίας ποδοσφαιριστής, ο οποίος αγωνίζεται ως επιθετικός για την ΑΕ Λάρισας.
Νικόλαος Βορβολάκος

Ο Νικόλαος Βορβολάκος (1931 – 17 Απριλίου 2014), ήταν Έλληνας στρατιωτικός που υπηρέτησε ως επικεφαλής της Κυπριακής Εθνικής Φρουράς από το Φεβρουάριο του 1993 έως τον Απρίλιο του 1998.

Γεννήθηκε στη Μάνη και αποφοίτησε από τη στρατιωτική σχολή Ευελπίδων ως αξιωματικός στα τεθωρακισμένα. Απολύθηκε από το στρατό στην ελληνική στρατιωτική χούντα του 1967-74. Στην περίοδο της χούντας σπούδασε και απέκτησε το πτυχίο του στην αρχιτεκτονική. Επανήλθε στη θέση του το 1975 μετά τη πτώση της χούντας. Το 1993, διορίστηκε επικεφαλής της Κυπριακής Εθνικής Φρουράς. Κατά τη διάρκεια της θητείας του μέχρι τον Απρίλιο του 1998, διακρίθηκε για την προσπάθειά του να αυξήσει την ισχύ της Εθνικής Φρουράς και την εφαρμογή νέου αμυντικού δόγματος μεταξύ της Ελλάδας και της Κύπρου. Το πρόγραμμα ξεκίνησε το 1993 με την κοινή άσκηση Νικηφόρος-Τοξότης και συνεχίστηκε με επισκέψεις Ελλήνων αξιωματικών σε Κυπριακές στρατιωτικές εγκαταστάσεις.

Ο Βορβολάκος πέθανε στις 17 Απριλίου 2014. Ήταν παντρεμένος και είχε τρεις γιους.
Πλακωτή Θεσπρωτίας

Η Πλακωτή Θεσπρωτίας είναι χωριό του νομού Θεσπρωτίας, με πληθυσμό 98 κατοίκων (απογραφή 2011) και κτισμένο σε υψόμετρο 380 μέτρων. Συναντάται στην παλαιά εθνική οδό Ηγουμενίτσας-Ιωαννίνων.

Εντός του οικισμού υπάρχουν μικρές πλατείες που συνδέονται με σοκάκια καθώς και πολλά παραδοσιακά εκκλησάκια (ξωκλήσια). Η Πλακωτή ήταν κυρίως κτηνοτροφικό και γεωργικό χωριό ενώ τα κύρια επαγγέλματα των κατοίκων ήταν αυτά του αγωγιάτη και έμπορου ελαιολάδου.

Η Αίγυπτος, ο Καναδάς κι η Αυστραλία ήταν οι πρώτοι σταθμοί μετανάστευσης των κατοίκων. Κτισμένη σε απότομη πλαγιά, η γεωμορφολογία της Πλακωτής θυμίζει αντεστραμμένο μετέωρο. Κάθε καλοκαίρι, πραγματοποιούνται δύο μεγάλα πανηγύρια, αυτό της Αγίας Τριάδας αλλά και της Μεταμορφώσεως του Σωτήρος (6 Αυγούστου) στο ομώνυμο μοναστήρι. Επίσης από το 1957 λειτουργεί η Αδελφότητα Πλακωτής από απόδημους του χωριού.

Το κορυφαίο αξιοθέατο της περιοχής είναι η δεσποτική Ιερά Μονή Μεταμορφώσεως του Σωτήρος κτισμένη τον 13ο αιώνα. Το χωριό αποτελεί εύκολη πρόσβαση και για άλλα αξιοθέατα όπως η γειτονική βυζαντινή Ουζντίνα, τα Σπυροπηγάδια κ.α.
Χιλάλ Σουντανί

Ο Ελ Αρμπί Χιλάλ Σουντανί ("El Arbi Hillal Soudani," , 25 Νοεμβρίου 1987) είναι Αλγερινός επαγγελματίας ποδοσφαιριστής, ο οποίος αγωνίζεται ως πλάγιος μέσος ή επιθετικός για τον Ολυμπιακό.
ASL Airlines France

Η ASL Airlines France, πρώην "Europe Airpost", είναι αεροπορική εταιρία που εδρεύει στο Bâtiment Le Séquoia της Tremblay-en-France . Λειτουργεί πτήσεις ταχυδρομείου και φορτίου για αποστολές ταχυδρομικών υπηρεσιών και εφημερίδων κατά τη διάρκεια της νύχτας καθώς προγραμματισμένες και πτήσεος charter για άλλες αεροπορικές εταιρείες και ταξιδιωτικούς πράκτορες. Η βασική του βάση είναι το αεροδρόμιο Paris-Charles de Gaulle .
Λούρδη

Η Λούρδη (γαλλικά: Lourdes, προφέρεται Λουρντ) είναι μια μικρή πόλη που βρίσκεται στους πρόποδες των Πυρηναίων, στο νομό Άνω Πυρηναία, στην περιοχή της Οξιτανίας. Πριν από τα μέσα του 19ου αιώνα, η πόλη ήταν πιο γνωστή για το οχυρό κάστρο που υψώνεται στο κέντρο της.

Το 1858 η Λούρδη ήρθε στην επικαιρότητα στη Γαλλία και στο εξωτερικό λόγω των εμφανίσεων της Παναγίας που ισχυρίστηκε ότι είδε μία δεκατετράχρονη αγρότισσα, η Μπερναντέτ Σουμπιρού, η οποία αργότερα ανακηρύχθηκε αγία. Λίγο αργότερα η πόλη με το Ιερό της Παναγίας της Λούρδης έγινε ένας από τους σημαντικότερους τόπους στον τομέα του προσκυνήματος και του θρησκευτικού τουρισμού. Σήμερα η Λούρδη φιλοξενεί περίπου έξι εκατομμύρια επισκέπτες κάθε χρόνο από όλες τις γωνιές του κόσμου. Αυτή η συνεχής ροή προσκυνητών και τουριστών μετέτρεψε την ήρεμη Λούρδη στο δεύτερο σημαντικότερο κέντρο τουρισμού στη Γαλλία, δεύτερο μετά το Παρίσι και τρίτο σημαντικότερο χώρο διεθνούς καθολικού προσκυνήματος μετά τη Ρώμη και τους Αγίους Τόπους. Το 2011, από τις γαλλικές πόλεις μόνο το Παρίσι είχε περισσότερες ξενοδοχειακές μονάδες.

Έχει πληθυσμό 13.651 κατοίκους (2016) και είναι επίσης η έδρα ευρύτερου πολεοδομικού συγκροτήματος, που έχει πληθυσμό 22.142 κατοίκους (2009).
Κόπα Αμέρικα 2019

Το Κόπα Αμέρικα 2019 ήταν η 46η έκδοση του Κόπα Αμέρικα, της ποδοσφαιρικής διοργάνωσης που διοργανώνεται από την Κονμεμπόλ. Διεξήχθη στη Βραζιλία από τις 14 Ιουνίου ως τις 7 Ιουλίου. 
Η Βραζιλία κατέκτησε τον 9ο τίτλο της νικώντας το Περού 3–1 στον τελικό. Στον μικρό τελικό, η Αργεντινή κατέλαβε την 3η θέση επικρατώντας της Χιλής με 2–1.
Butterbean's Café

Το Butterbean's Café είναι παιδική τηλεοπτική σειρά φαντασίας των Ρόμπερτ Σκαλ και Τζόνι Μπελτ, δημιουργοί του προγράμματος "Bubble Guppies". Η σειρά είναι παραγγελία του Nickelodeon. Η σειρά ακολουθεί την Μπάτερμπην, μια νεράιδα που λειτουργεί καφενείο με τις φίλες του. Η σειρά περιέχει "δημιουργική μαγειρική, φιλοσοφία φάρμα προς το τραπέζι, και κοινωνικοσυναισθηματική δομή με επικέντρωση στις ικανότητες ηγεσιας". Ως τώρα έχουν ζητηθεί 40 επεισόδια. Η σειρά έκανε πρεμιέρα στις 12 Νοεμβρίου 2018 και στο Nickelodeon Greece έκανε πρεμιέρα στις 2 Μαρτίου 2019.
Αργυρώ Μπαρμπαρίγου

Η Αργυρώ Μπαρμπαρίγου (Νάουσα Πάρου, 22 Οκτωβρίου 1967) είναι Ελληνίδα chef, ιδιοκτήτρια εστιατορίου, πρέσβειρα της Ελληνικής κουζίνας, τηλεοπτική παρουσιάστρια καθώς και συγγραφέας βιβλίων μαγειρικής.
Σβίνιστα

Το Σβίνιστα είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Γιώργης Μωραΐτης

Ο Γιώργης Μωραΐτης (3 Μαρτίου 1927 - 24 Σεπτεμβρίου 2018) ήταν Έλληνας δημοσιογράφος, συγγραφέας, αγωνιστής της Αντίστασης μέσα από τις γραμμές του ΕΛΑΣ και μαχητής του ΔΣΕ κατά τη διάρκεια του εμφυλίου πολέμου. Διετέλεσε στέλεχος του Κομμουνιστικού Κόμματος Ελλάδας για 75 χρόνια, μέλος της Κεντρικής Επιτροπής του Κόμματος από το 1973 έως το 1991 και μέλος της Διεύθυνσης και Αρχισυνταξίας του «Ριζοσπάστη».
Βασίλης Σκούρτης

Ο Βασίλης Σκούρτης (αλβανικά:"Vasil Shkurtaj", 27 Φεβρουαρίου 1992, Χανιά) είναι Έλληνας αλβανικής καταγωγής, επαγγελματίας ποδοσφαιριστής, ο οποίος αγωνίζεται ως επιθετικός για την αλβανική Κουκέσι.
Καστρ

Η Καστρ (γαλλικά:Castres) είναι κοινότητα και πρωτεύουσα διαμερίσματος στο νομό Ταρν της διοικητικής περιοχής Οξιτανίας, στη νότια Γαλλία. Βρίσκεται στην πρώην γαλλική επαρχία Λανγκεντόκ. Έχει πληθυσμό 41.338 κατοίκους, σύμφωνα με την απογραφή του 2016. 

Είναι ένα από μεγαλύτερα βιομηχανικά κέντρα της Οξιτανίας (μετά την Τουλούζη, το Ταρμπ και το Αλμπί). 

Η πόλη είναι γνωστή σαν γενέτειρα του διάσημου σοσιαλιστή ηγέτη Ζαν Ζωρές και για το σημαντικό μουσείο Γκόγια, με έργα Ισπανών ζωγράφων.

Οι κάτοικοι ονομάζονται "Καστραί."
Η Λύρα των Βουνών

Η Λύρα των Βουνών (Γκεγκικά αλβανικά: ', αγγλικά: The Highland Lute""') είναι ένα αλβανικό εθνικό έπος που ολοκληρώθηκε και δημοσιεύθηκε από τον Αλβανό μοναχό και ποιητή Γκέργκι Φίστα το 1937. Περιλαμβάνει 30 τραγούδια και πάνω από 17.000 στίχους.

Ο Φίστα Γκέργκι, όταν ήταν φοιτητής στα μοναστήρια της Αυστρίας-Ουγγαρίας επηρεάστηκε από τους Κροάτες Φραγκισκανούς μοναχούς, και στο σημαντικότερο έργο του, τη Λύρα των Βουνών, φαίνεται η επιρροή της Κροατικής και Σερβικής επικής ποίησης. Στο έργο του εκθειάζει και εξυμνεί την ιστορία της χώρας του από την πρώτη στιγμή της δημιουργίας της μέχρι την σύγχρονη με αυτόν χρονική περίοδο. Κάποια στιγμή, ο αγώνας ενάντια στην Οθωμανική Αυτοκρατορία έγινε δευτερεύουσας σημασίας και το ενδιαφέρον εστιάστηκε στις μάχες με τους Σλάβους (Σέρβους και Μαυροβούνιους), που είχαν πλήξει τους Αλβανούς με σφαγές και εκδιώξεις. Το έργο απαγορεύτηκε στην Κομμουνιστική Αλβανία και τη Γιουγκοσλαβία λόγω της αντισλαβικής ρητορείας του. Η Λύρα των Βουνών χαρακτηρίστηκε ως «"σωβινιστική"» και «"αντι-Σλαβική"» στη "Μεγάλη Σοβιετική Εγκυκλοπαίδεια" (1950), ενώ ο Φίστα αποκαλέστηκε ως «"ένας κατάσκοπος που έκανε έκκληση για αγώνα κατά των Σλάβων"».

Η αγγλική μετάφραση του έργου δημοσιεύθηκε το 2005 από τους Καναδούς Αλβανολόγους Ρόμπερτ Έλσι και Τζάνις Μάτι-Χεκ
S4C

Το S4C (ακρωνύμιο του: , σημαίνει "Κανάλι 4 Ουαλίας") είναι βρετανικός δημόσιος τηλεοπτικός σταθμός ο οποίος εκπέμπει στην ουαλική γλώσσα, ο οποίος εκπέμπει στο Ηνωμένο Βασίλειο και την Ιρλανδία. Είναι το πρώτο κανάλι που απευθύνεται σε θεατές με μητρική γλώσσα τα ουαλικά, και ο τέταρτος τηλεοπτικός σταθμός του Ηνωμένου Βασιλείου, μετά τους BBC One, ITV και BBC Two. Το 2017-2018 είχε κατά μέσο όρο 131 υπαλλήλους. Ξεκίνησε να μεταδίδει προγράμματα στις 1 Νοεμβρίου 1982.

Η έδρα του S4C βρίσκεται στο Καρμάρθεν, στο δημιουργικό και ψηφιακό κέντρο Υρ Εγκίν του Πανεπιστημίου της Ουαλίας Τρίνιτι Σαιντ Νταβίντ"." Διαθέτει περιφερειακά γραφεία στο Κέρναρφον και το Κάρντιφ. 

Όταν πρωτοϊδρύθηκε, το κανάλι—το οποίο αρχικά μετέδιδε σε αναλογικό σήμα—ήταν δίγλωσσο (μετέδιδε στα ουαλικά και αγγλικά) εκτός από τις ώρες με τη μεγαλύτερη τηλεθέαση, ενώ τα αγγλόφωνα προγράμματα περιλάμβαναν τη ταυτόχρονη ή μαγνητοσκοπημένη μετάδοση προγραμμάτων του Channel 4 (στο μεγαλύτερο μέρος της Ουαλίας, το κανάλι δεν ήταν διαθέσιμο με αναλογικό σήμα). Όταν η μετάβαση στο ψηφιακό σήμα ξεκίνησε και ολοκληρώθηκε χρόνια αργότερα, το S4C προσέθεσε ένα δεύτερο, πλήρως ουαλόφωνο κανάλι με το τίτλο S4C Digidol ("ψηφιακό"). Με την ολοκλήρωση της μετάβασης στο ψηφιακό σήμα στην Ουαλία, στις 31 Μαρτίου 2010, το αγγλόφωνο Channel 4 έγινε διαθέσιμο σε όλη την Ουαλία, ενώ το δίγλωσσο αναλογικό κανάλι του S4C έκλεισε. Από τότε, το μοναδικό κανάλι του S4C ονομάζεται S4C Digidol, διατίθεται στο Freeview, δορυφορικά και καλωδιακά, ενώ τα προγράμματα του εκπέμπονται αποκλειστικά στα ουαλικά. Το S4C δεν παράγει προγράμματα στα αγγλικά, αλλά όταν χρησιμοποιείται η αγγλική σε διάφορα προγράμματα, παραμένει αμετάφραστο. Επίσης, τα περισσότερα προγράμματα περιέχουν αγγλικούς υπότιτλους, οι οποίοι μπορούν να βρεθούν από το τηλεκοντρόλ του θεατή.
Fury's Big Week

Marvel's The Avengers Prelude: Fury's Big Week, η απλά Fury's Big Week, είναι μια σειρά κόμικ περιορισμένης έκδοσης που κυκλοφόρησε από τα Marvel Comics και είναι επίσημα συνδεδεμένο με το Κινηματογραφικό Σύμπαν της Marvel (MCU) και πιο ειδικά με την ταινία "Οι Εκδικητές" που κυκλοφόρησε το 2012. Το κόμικ έγραψε ο Έρικ Πίρσον από ιστορίες δικές του και του Κρίστοφερ Γιοστ, με το σχεδιασμό να αναλαμβάνουν διάφοροι καλλιτέχνες. Το κόμικ "Fury's Big Week" ακολουθεί τον Νικ Φιούρι και αρκετούς πράκτορες της Α.Σ.Π.Ι.Δ.Α. καθώς εκείνοι αντιμετωπίζουν τα διάφορα γεγονότα που συμβαίνουν στις ταινίες του MCU και τα οποία οδηγούν στην ταινία "Οι Εκδικητές".

Η Marvel ξεκίνησε την κυκλοφορία κόμικ που συνδέονταν με τις ταινίες του MCU το 2008 και αποκάλυψε ένα διευρυμένο σχέδιο προώθησης για τις έντυπες κυκλοφορίες της πριν την κυκλοφορία της ταινίας "Οι Εκδικητές". Η σειρά "Fury's Big Week" ανακοινώθηκε τον Φεβρουάριο του 2012, με τα Marvel Studios να δουλεύουν πολύ στενά με το τμήμα των κόμικ για να εξασφαλίσουν τη συνέχεια μεταξύ των προϊόντων (κόμικ και ταινίες). Το κόμικ περιέχει συνδέσεις μεταξύ των ταινιών της πρώτης φάσης του MCU, εξιστορώντας και πάλι τα γεγονότα που συνέβησαν σε αυτές, από την οπτική όμως γωνία της Α.Σ.Π.Ι.Δ.Α., προσθέτοντας νέες αλληλεπιδράσεις ανάμεσα στους χαρακτήρες και νέες σκηνές.

Το κόμικ "Fury's Big Week" κυκλοφόρησε ψηφιακά σε οκτώ τεύχη από τον Φεβρουάριο μέχρι τον Μάρτιο του 2012, για να συμβαδίζει με την προώθηση της ταινίας. Έπειτα, κυκλοφόρησε σε έντυπη μορφή από τον Μάρτιο μέχρι τον Απρίλιο, ως τέσσερα ανεξάρτητα κεφάλαια.
Νικόλαος Λάβδας

Ο Νικόλαος Λάβδας (Πίτροφος Άνδρου, 1879 - Αθήνα 30 Μαρτίου 1940) ήταν Έλληνας μουσικός και διευθυντής της Αθηναϊκής Μαντολινάτας.
Νοεμί Λενουάρ

Η Νοεμί Λενουάρ (γαλλικά: Noémie Lenoir, γεννημένη στις 19 Σεπτεμβρίου 1979 στην κοινότητα Λε Ουλί), είναι Γαλλίδα ηθοποιός και μοντέλο.
Αλέξανδρος Χρύσαφος

Ο Αλέξανδρος Χρύσαφος ήταν Έλληνας κολυμβητής. Αγωνίστηκε στους Θερινούς Ολυμπιακούς Αγώνες του 1896 στην Αθήνα.

Αγωνίστηκε στα 100 μ. ελεύθερης κολύμβησης. Ο χρόνος και η θέση του είναι άγνωστοι, αν και δεν τερμάτισε στις δύο πρώτες θέσεις.
Μασιμιλιάνο Βαλκαρέτζι

Ο Μασιμιλιάνο Βαλκαρέτζι ("Massimiliano Valcareggi," 12 Φεβρουαρίου 1995, Τεργέστη, Ιταλία) είναι αθλητής του αλπικού σκι ιταλικής και ελληνικής καταγωγής. Αγωνίστηκε για την Ελλάδα στους Χειμερινούς Ολυμπιακούς του 2014, σε τρία αγωνίσματα του αλπικού σκι. 

Παρά το γεγονός ότι γεννήθηκε στην Ιταλία, η μητέρα του είναι Ελληνίδα, επιτρέποντάς του να αγωνιστεί για την Ελλάδα. Επέλεξε να αγωνιστεί για την Ελλάδα, επειδή αισθάνθηκε ότι είχε περισσότερες πιθανότητες να αγωνιστεί για την εθνική ομάδα.
Ακαδημία Αλβανολογικών Σπουδών

Η έδρα της Ακαδημίας Αλβανολογικών Σπουδών στα [[Τίρανα]] Αλβανίας
Η Ακαδημία Αλβανολογικών Σπουδών () είναι το κύριο ερευνητικό ίδρυμα της αλβανολογίας, μίας ανθρωπιστικής επιστήμης που αξιοποιεί τις επιστημονικές μεθόδους της αρχαιολογίας, της λογοτεχνίας, της γλωσσολογίας, της ιστορίας και της εθνογραφίας στην μελέτη σχετικά με τους Αλβανούς, τη γλώσσα, τον πολιτισμό, την τέχνη, τις ενδυμασίες και την ιστορία τους. Ιδρύθηκε με απόφαση του Αλβανικού Υπουργικού Συμβουλίου το 2007 ως Κέντρο Αλβανολογικών Σπουδών, την 10η Μαρτίου 2008 αναδιοργανώθηκε και μετονομάστηκε σε Ακαδημία. Η έδρα της βρίσκεται στα Τίρανα Αλβανίας.
Πανεπιστήμιο της Νοτρ Νταμ

To Πανεπιστήμιο της Νοτρ Νταμ (αγγλικά: "University of Notre Dame du Lac") είναι ιδιωτικό καθολικό ερευνητικό πανεπιστήμιο στην πόλη Νοτρ Νταμ της Ιντιανας των ΗΠΑ. Το πανεπιστήμιο βρίσκεται σε έκταση 1261 εκταρίων. Ιδρύθηκε στις 26 Νοεμβρίου 1842 από τον Έντουαρντ Σορίν, ο οποίος ήταν ο πρώτος πρύτανης του πανεπιστημίου. Το πανεπιστήμιο θεωρείται από τα καλύτερα στις ΗΠΑ, ειδικά για τις προπτυχιακές σπουδές.
Ευρωπαϊκό Πρωτάθλημα Σκοποβολής 10 μέτρων 1972

Το Ευρωπαϊκό Πρωτάθλημα Σκοποβολής 10 μέτρων 1972 (αγγλικά: "1972 10m European Shooting Championships") ήταν η 2η διοργάνωση του Ευρωπαϊκού Πρωταθλήματος Σκοποβολής 10 μέτρων, που διεξήχθη από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Βελιγράδι, στη Γιουγκοσλαβία από την Παρασκευή 18 έως και την Κυριακή 20 Φεβρουαρίου του 1972. Διεξήχθησαν 4 αγωνίσματα ανδρών, 4 γυναικών και αγωνίσματα εφήβων.
Πρωταθλήτρια χώρα αναδείχθηκε η Σοβιετική Ένωση κατακτώντας 5 χρυσά, 3 ασημένια και 1 χάλκινο μετάλλιο. Τη δεύτερη θέση κατέλαβε η Δυτική Γερμανία με 1 χρυσό, 3 ασημένια και 1 χάλκινο και την τρίτη η Πολωνία με 1 χρυσό, 1 ασημένιο και 1 χάλκινο μετάλλιο.
Ευρωπαϊκό Πρωτάθλημα Σκοποβολής 10 μέτρων 1971

Το Ευρωπαϊκό Πρωτάθλημα Σκοποβολής 10 μέτρων 1971 (αγγλικά: "1971 10m European Shooting Championships") ήταν η πρώτη διοργάνωση του Ευρωπαϊκού Πρωταθλήματος Σκοποβολής 10 μέτρων, που διεξήχθη από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Μεζιμπόρι ("Meziboří"), στην Τσεχοσλοβακία από την Τρίτη 16 έως και το Σάββατο 20 Μαρτίου του 1971. Διεξήχθησαν 4 αγωνίσματα ανδρών, 4 γυναικών και αγωνίσματα εφήβων.<ref name=2/03/1971PestMegyeiHírlap>Fedettpályás sportlövő EB "Pest Megyei Hírlap", Ανακτήθηκε 20 Μαΐου 2019</ref>
Πρωταθλήτρια χώρα αναδείχθηκε η Σοβιετική Ένωση κατακτώντας 5 χρυσά, 4 ασημένια και 1 χάλκινο μετάλλιο. Τη δεύτερη θέση κατέλαβε η Ρουμανία με 1 χρυσό, 1 ασημένιο και 2 χάλκινα και την τρίτη η Τσεχοσλοβακία με 1 χρυσό και 1 χάλκινο μετάλλιο.
Αλιού Ντιένγκ

Ο Αλιού Ντιένγκ ("Aliou Dieng," 16 Οκτωβρίου 1997) είναι επαγγελματίας ποδοσφαιριστής από το Μάλι, ο οποίος αγωνίζεται ως αμυντικός μέσος για την αλγερινή Κλαμπ ντ΄Αλζέ.
Δημήτρης Καβαδέλλας

Ο Δημήτρης Καβαδέλλας (γεν. 1957) είναι Έλληνας πολιτικός και βουλευτής από τις εκλογές του Σεπτεμβρίου 2015, εκπροσωπώντας την Ένωση Κεντρώων στην Εκλογική περιφέρεια Αττικής.
Ματία Περίν

Ο Ματία Περίν ("Mattia Perin," (10 Νοεμβρίου 1992) είναι Ιταλός επαγγελματίας ποδοσφαιριστής, ο οποίος αγωνίζεται ως τερματοφύλακας για τη Γιουβέντους.
Ματίγια Σπόλιαριτς

Ο Ματίγια Σπόλιαριτς ("Matija Špoljarić," 2 Απριλίου 1997) είναι Σερβικής καταγωγής Κύπριος υπήκοος, επαγγελματίας ποδοσφαιριστής, ο οποίος αγωνίζεται ως μέσος για την Άλκη Ορόκλινη, με δανεισμό από τον Απόλλωνα Λεμεσού.
Ρουθ Γκόρντον

Η Ρουθ Γκόρντον Τζόουνς ("Ruth Gordon Jones", 30 Οκτωβρίου 1896 - 28 Αυγούστου 1985) ήταν Αμερικανίδα ηθοποιός κινηματογράφου, θεάτρου και τηλεόρασης. Επίσης, είχε δουλέψει ως σεναριογράφος και θεατρικός συγγραφέας. Η Γκόρντον ξεκίνησε την καριέρα της κάνοντας παράσταση στο Θέατρο Μπρόντγουεϊ, σε ηλικία 19 ετών. Φημισμένη για την ένρινη φωνή και ιδιαίτερη προσωπικότητά της, απέσπασε διεθνή αναγνώριση και κριτική επιδοκιμασία για ρόλους ταινιών που συνέχισαν μέχρι την έβδομη και όγδοη δεκαετία της ζωής της. Η μεταγενέστερη δουλειά της περιλαμβάνει ρόλους ερμηνείας στο "Μωρό της Ρόζμαρι" (1968), "Χάρολντ και Μόουντ" (1971), καθώς και σε ταινίες του Κλιντ Ίστγουντ όπως "Η γροθιά μου είναι από ατσάλι" (1978) και "Δυο σκληρά καρύδια" (1980).

Εκτός από την καριέρα της ως ηθοποιός, η Γκόρντον έγραψε πολυάριθμα θεατρικά έργα, σενάρια ταινιών και βιβλία. Ιδιαίτερη συμβολή της αποτελεί η συν-συγγραφή του σεναρίου για την ταινία του 1949 "Από το Πλευρό του Αδάμ". Η Γκόρντον κέρδισε ένα βραβείο Όσκαρ, ένα Έμμυ, και δυο Χρυσές Σφαίρες για την ηθοποιία της, ενώ έλαβε τρεις υποψηφιότητες Όσκαρ για το γράψιμό της.
Ελ-Ασασίφ

Το Ελ-Ασασίφ (αραβικά: العساسيف, αγγλικά: El-Assasif, Al΄ Asasif) βρίσκεται στη νότια Αίγυπτο (Κάτω Αίγυπτος), κοντά στο Ντέιρ ελ-Μπαχάρι και νότια του Dra' Abu el-Naga, στο ερημικό τμήμα της δυτική κοιλάδας του Νείλου. Υπάγεται διοικητικά στο Κυβερνείο του Λούξορ. Αποτελεί τμήμα της αρχαίας Νεκρόπολης των Θηβών η οποία συγκαταλέγεται ανάμεσα στα Μνημεία Παγκόσμιας Κληρονομιάς της ΟΥΝΕΣΚΟ.

Στο Ελ-Ασασίφ έχουν βρεθεί ταφές αξιωματούχων της 18ης (1550 – 1295 π.Χ.), 25ης (747 – 656 π.Χ.) και 26ης Δυναστείας (664 – 525 π.Χ.) της Αιγύπτου. 

Στη λίστα τάφων του Μητροπολιτικού Μουσείου Τέχνης της Νέας Υόρκης (List of MMA Tombs) που ανασκάφηκαν από τον Χέρμπερτ Ουίνλοκ, συμπεριλαμβάνονται και τάφοι που χρονολογούνται μεταξύ 11ης και 18ης Δυναστείας, καθώς και μεταξύ 21ης και 30ης Δυναστείας. 

Έτσι, η Νεκρόπολη του Ελ-Ασασίφ καλύπτει χρονολογικά μία πολύ μεγάλη περίοδο της Αιγυπτιακής αρχαιολογίας, από το Μέσο Βασίλειο έως τις πρώτες Δυναστείες της Ύστερης περιόδου, μεταξύ 2100 π.Χ. και 525 π.Χ. περίπου.
Αυτοκρατορία της Ιαπωνίας

Η Αυτοκρατορία της Ιαπωνίας ("ιαπωνικά": "日本の帝国") ήταν αυτοκρατορία του Ειρηνικού Ωκεανού την περίοδο 1867 - 1945. Ο αυτοκράτορας της Ιαπωνίας, Μεϊτζί, έκανε την πολύ σημαντική Μεταρρύθμιση Μεϊτζί κάνοντας την Αυτοκρατορία την πιο ανεπτυγμένη και εκσυγχρονισμένη χώρα της περιοχής. Κέρδισε τον Α' Σινοϊαπωνικό Πόλεμο όπου είχε μεγάλα οικονομικά και εδαφικά συμφέροντα, για παράδειγμα την κατάκτηση της Αυτοκρατορίας της Κορέας. Κέρδισε επίσης και τον Ρωσοϊαπωνικό Πόλεμο με μεγάλη ευκολία. Ενώ η Αυτοκρατορία της Ιαπωνίας είχε μεγαλείο, έρχεται διάδοχος ο Αυτοκράτορας Ταϊσό βασιλεύοντας από το 1912 μέχρι το 1926. Από εκεί και πέρα έρχεται αυτοκράτορας της Ιαπωνίας Χιροχίτο που ανέβηκε στον θρόνο του πατέρα του το 1926 και από τότε άρχισε το μεγαλείο της αυτοκρατορίας. Πρώτος πόλεμος για τον Χιροχίτο και την αυτοκρατορία με αρκετές νίκες ήταν ο Β' Σινοϊαπωνικός Πόλεμος όπου ο στρατός της εισέβαλε στην Μαντζουρία και κατέκτησε την τότε πρωτεύουσα της Κίνας. Τα εδάφη της αυτοκρατορίας αυξήθηκαν ακόμα περισσότερο κατά την περίοδο του Β' Παγκόσμιου Πολέμου μέχρι την Ινδοκίνα, την Ινδονησία, τις Φιλιππίνες και την Παπούα Νέα Γουινέα. Η αυτοκρατορία ήταν ένα από τα τρία μέλη του Άξονα και της Συμμαχίας Ρώμης - Βερολίνου - Τόκιο. Τελικά έχασε τον Β' Σινοϊαπωνικό Πόλεμο, τον Β' Παγκόσμιο Πόλεμο και τις κτήσεις της στον Ειρηνικό μετά την ολοκληρωτική συντριβή της από την Κίνα και τις Η.Π.Α..
Ευρωπαϊκό Πρωτάθλημα Σκοποβολής 10 μέτρων 1973

Το Ευρωπαϊκό Πρωτάθλημα Σκοποβολής 10 μέτρων 1973 (αγγλικά: "1973 10m European Shooting Championships") ήταν η 3η διοργάνωση του Ευρωπαϊκού Πρωταθλήματος Σκοποβολής 10 μέτρων, που διεξήχθη από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Λιντς, στην Αυστρία από την Παρασκευή 16 έως και το Σάββατο 17 Φεβρουαρίου του 1973. Διεξήχθησαν 4 αγωνίσματα ανδρών, 4 γυναικών και αγωνίσματα εφήβων.
Πρωταθλήτρια χώρα αναδείχθηκε η Σοβιετική Ένωση κατακτώντας 8 χρυσά, 2 ασημένια και 3 χάλκινα μετάλλια. Τη δεύτερη θέση κατέλαβε η Δυτική Γερμανία με 4 ασημένια και την τρίτη η Πολωνία με 1 ασημένιο και 2 χάλκινα μετάλλια.